section_heading: Promet
paragraph_text: Zapadnom dijelom okruga prolazi autocesta A7 s izlazima u Henstedt-Ulzburg, Kaltenkirchen, Bad Bramstedt i Großenaspe. Na istoku prolazi autcesta A21 koja još nije u potpunosti izgrađena. Planira se produžiti autocestu A20 i time spojiti istočni i zapadni dio okruga. Ta autocesta bi se gradila dalje kroz okrug Steinburg sve do novog prijelaza preko rijeke Labe. Željeznica spaja Hamburg s Neumünsterom i Neumünster s Bad Oldesloe i prolazi kroz okrug Segeberg.